11/08/2015 | Administración LocalMunicipal
A Coruña
Secretaría Xeral
Información pública

O Pleno do Excmo. Concello de A Coruña, en sesión extraordinaria realizada o 23 de xullo de 2015, adoptou entre outros, os seguintes acordos: PRlMEIRO.- As retribucións a membros da Corporación en réxime de dedicación exclusiva ou dedicación parcial serán as seguintes: I.- Excmo. Sr. Alcalde: Corenta mil (40.000,00) euros brutos anuais. Exercerá en réxime de dedicación exclusiva. As retribucións percibiranse mensualmente e a razón de catorce pagas anuais. II.- Tenentes de Alcalde e Concelleiros/as con área de xestión e delegacións de atribucións do Alcalde ou da Xunta de Goberno Local: Trinta e cinco mil (35.000,00) euros brutos anuais. Exercerán en réxime de dedicación exclusiva. As retribucións percibiranse mensualmente e a razón de catorce pagas anuais. III.- Voceiro/a de Grupo Municipal ou outro concelleiro/a de cada Grupo designado en sustitución de aquel/a, que non perciba retribucións por algún dos apartados anteriores e exerza a súa función en réxime de dedicación parcial cun mínimo de seis horas por xornada laborable: Vintesete mil (27.000,00) euros brutos anuais. As retribucións percibiránse mensualmente e a razón de catorce pagas anuais. IV.- Concelleiros/as que pertencen Grupos Municipais e exercen a súa función en réxime de dedicación parcial cun mínimo de catro horas por xornada laborable: Vinte mil (20.000,00) euros brutos anuais. As retribucións percibiranse mensualmente e a razón de doce pagas anuais. V.- Os membros da Corporación con dedicación exclusiva ou parcial que sexan funcionarios ou empregados públicos ao servizo de calquera administración terán dereito a percibir do Concello os trienios ou conceptos análogos de antigüidade que teñan recoñecidos e acreditados pola súa administración de orixe, sempre que devanditos complementos retributivos non sexan abonados por esta. SEGUNDO.- Indemnizacións e asistencias.- Os membros da Corporación que non teñan dedicación exclusiva nin dedicación parcial percibirán asistencias pola concorrencia efectiva ás sesións dos órganos colexiados de que formen parte, na contía seguinte: a).- Sesións do Pleno da Corporación Municipal: Cento oitenta (180,00) euros por sesión cun máximo de dúas asistencias mensuais. No caso de que no mesmo día celébrense dous ou máis sesións considerarase unha asistencia. b).- Sesións das Comisións do Pleno: Noventa (90.00) euros por Comisión cun máximo de dúas asistencias por cada Pleno que se celebre nun mes. No caso de que no mesmo día celébrense dúas ou máis Comisións considerarase unha asistencia. TERCEIRO.- As retribucións percibidas en réxime de dedicación exclusiva ou de dedicación parcial polos membros da Corporación serán incompatibles con outras retribucións ou percepcións, nos termos do artigo 75.1,2,3 e 4 da Lei 7/85, de 2 de abril, Reguladora das Bases do Réxime Local. Os membros da Corporación terán a posibilidade de optar entre percibir este réxime retributivo ou o doutros organismos e institucións. CUARTO.- A pormenorización e relación dos/as señores/as Concelleiros/as coa aceptación expresa dos/as que exerzan a súa función en réxime de dedicación exclusiva ou especial dedicación ou dedicación parcial será comunicada ao Pleno da Corporación na seguinte sesión ordinaria, en virtude do establecido no apartado cuarto do artigo 13 do Real Decreto 2.568/86 de 28 de novembro polo que se aproba o Regulamento de Organización, Funcionamento e Réxime Xurídico das Entidades Locais. QUINTO.- Se faculta á Alcaldía-Presidencia para que, a petición dos interesados e dentro das dispoñibilidades orzamentarias, poida determinar os Concelleiros/as que haberán de desempeñar os cargos con dedicación exclusiva ou especial dedicación e dedicación parcial. SEXTO.- As retribucións, indemnizacións e asistencias e demais emolumentos percibiranse con efectos do 13 de xuño do ano actual no caso do Sr. Alcalde e do 15 de xuño, nos demáis casos. SÉTIMO.- Os/as membros da Corporación teñen dereito a percibir as indemnización por gastos de viaxe de conformidade co establecido no Real Decreto 462/2002, de 24 de maio. Para o cálculo das indemnizacións consideranse incluidos no grupo I da táboa para aplicación do Anexo ao Real Decreto, que recollen as Bases para a execución do Orzamento do exercicio”. A Coruña, 27 de xullo de 2015. O ALCALDE, PD., Dª Mª Eugenia Vieito Blanco.